wickkiey/tamil-wikipedia-chunked huggingface dataset:
# ஏ. ஆர். அந்துலே

**அப்துல் ரகுமான் அந்துலே** (9 பெப்ரவரி 1929 – 2 திசம்பர் 2014) இந்திய அரசியல்வாதி ஆவார். இவர் மகாராட்டிர முதலமைச்சராகவும் இந்திய நடுவண் அரசு அமைச்சரவையில் சிறுபான்மையினர் நல அமைச்சராகவும் பணியாற்றி உள்ளார். பதினான்காவது மக்களவையில் நாடாளுமன்ற உறுப்பினராக இருந்துள்ளார். ஊழலுக்காக பம்பாய் உயர் நீதிமன்றத்தால் தண்டனை வழங்கப்பட்டதை அடுத்து முதலமைச்சர் பதவியிலிருந்து விலகினார்.  
அந்துலே காங்கிரசுக் கட்சியைச் சேர்ந்தவர். 2009 ஆம் ஆண்டு பொதுத்தேர்தலில், ராய்காட் மக்களவைத் தொகுதியில் ஆனந்த் கீத்தேயிடம் தோற்றார்.
# ஏ. ஆர். அந்துலே

## பிறப்பு

மகாராட்டிரத்தின் ராய்கட் மாவட்டத்தில் அம்பேத் சிற்றூரில் அஃபீசு அப்துல் கஃபூருக்கும் சோராபிக்கும் மகனாக 9 பிப்ரவரி 1929 ல் பிறந்தார்.
# ஏ. ஆர். அந்துலே

## கல்வி

இளங்கலைப் பட்டப்படிப்பு முடித்த பின்னர் சட்டவியல் படித்தார். மும்பை பல்கலைக்கழகத்திலும்இலண்டனில் உள்ள லிங்கன் இன்னிலும் படித்தார்.
# ஏ. ஆர். அந்துலே

## குடும்பம்

நர்கீசு என்ற மனைவியும், ஒரு மகனும் மூன்று மகள்களும் அந்துலேக்கு உள்ளனர்.
# ஏ. ஆர். அந்துலே

## சட்ட மன்றத்தில்

மகாராட்டிர சட்டமன்றத்தில் 1962இலிருந்து 1976 வரை பேரவை உறுப்பினராக இருந்துள்ளார். இந்தக் காலத்தில் சட்டம், நீதித்துறை துணை அமைச்சராகவும் துறைமுகங்கள், மீன்வளத்துறை அமைச்சராகவும் கட்டிடங்கள், குடியிருப்பு வசதிகள் அமைச்சராகவும் பணியாற்றி உள்ளார்.
- 1985இல் மீண்டும் சட்டப்பேரவைக்குத் தேர்ந்தெடுக்கப்பட்டார்.
# ஏ. ஆர். அந்துலே

## முதலமைச்சர்

- 1980இல் மீண்டும் மகாராட்டிர சட்டப்பேரவைக்குத் தேர்ந்தெடுக்கப்பட்டு, 09 சூன் 1980 முதல் 12 சனவரி 1982 வரை மகாராட்டிர முதலமைச்சராகப் பணியாற்றினார். ஊழல் மற்றும் மிரட்டிப் பணம்பறித்த வழக்கில் தண்டனை வழங்கப்பட்டதை அடுத்து முதலமைச்சர் பதவியிலிருந்து விலக நேரிட்டது.
# ஏ. ஆர். அந்துலே

## நாடாளுமன்றத்தில்

- 1976 முதல் 1980 வரை மாநிலங்களவை உறுப்பினராக இருந்துள்ளார்.
- 1989 இல் ஒன்பதாவது மக்களவைக்கும் 1991இல் பத்தாவது மக்களவைக்கும் தேர்ந்தெடுக்கப்பட்டார்.
- சூன் 1995 முதல் மே 1996 வரை நடுவண் அரசில் நலவாழ்வு மற்றும் குடும்பநல அமைச்சராகப் பணியாற்றிய அந்துலே, பெப்ரவரி 1996 முதல் மே வரை நீர்வளத்துறை கூடுதல் பொறுப்பையும் கவனித்துக் கொண்டார்.
- 1996 இல் பதினோராவது மக்களவைக்கும்,
- 2004 இல் பதினான்காவது மக்களவைக்கும் தேர்ந்தெடுக்கப்பட்டார். மன்மோகன் சிங் அரசில் சிறுபான்மையினர் நலத்துறை அமைச்சராகப் பணியாற்றினார்.
# அதியமான் பெருவழி

உள்ள அதியமான் பெருவழிக்கல்]]  
**அதியமான் பெருவழி** என்பது பண்டைய தமிழகத்தில் இருந்த ஒரு பெருவழியாகும். இது அதியமான் மரபினரின் பெயரால் அமைந்த பெருவழியாகும். இப்பெருவழி கி.பி. பதின்மூன்றாம் நூற்றாண்டில் மூன்றாம் குலோத்துங்கன் காலத்தில் தகடூர் பகுதியை ஆண்ட இராசராச அதியமானுடைய காலத்தனைச் சேர்ந்ததாக இருக்கலாம் என்று கருதப்படுகிறது
# அதியமான் பெருவழி

## பெருவழி

பெருவழி என்பது தற்கால நெடுஞ்சாலைக்கு ஒப்பாக அமையாவிடினும், பழந்தமிழகத்தின் போக்குவரத்து தேவையை நிறைவு செய்யும் வகையில் அமைந்த சாலைகளாகும்.
# அதியமான் பெருவழி

## அதியமான் பெருவழி

தருமபுரி மாவட்டத்தின் தலைநகரான தருமபுரியே அதியமானின் தலைநகரான **தகடூர்** ஆகும். இந்தத் தருமபுரிக்கு அருகில், அதியமான் மரபினர் பிற்காலத்தில் கோட்டைகட்டி வாழ்ந்த பகுதியே அதியமான் கோட்டை என்னும் ஊராகும். அதியமான் கோட்டையிலிருந்து. **நாவற் தாவளம்** என்ற ஊருக்குச் சென்ற பெருவழியே அதியமான் பெருவழியாகும். இப்பெருவழி தற்கால தருமபுரியிலிருந்து ஆந்திர மாநிலம் பூதலப்பட்டு வரை சென்றிருக்கலாம் என்று கருத்து உள்ளது. இந்தப் பெருவழியை ஒட்டிய பகுதிகளில் அக்கால வணிகக் குழுவினரின் கல்வெட்டுகள் பல கண்டறியப்பட்டுள்ளன.
# அதியமான் பெருவழி

## நாவற் தாவளம்

இந்த நாவற் தாவளம் ஊர் எது என்பது தெளிவாகத் தெரியவில்லை. தகடூருக்கு வடகிழக்கில் இன்றைய வேலூர் மாவட்டத்தில் இருந்திருக்கலாம் என்றும் கருதப்படுகிறது.
# அதியமான் பெருவழி

## அதியமான் பெருவழிக்கல்

அதியமான் பெருவழிக்கலில் ஒன்று அதியமான் கோட்டை-பாலக்கோடு சாலையின் மேற்குப்பக்கம் வயல்களுக்கு இடையில் தமிழக தொல்லியல் துறையினரால் பெருவழி காதக் கல் (19 காதம்) கண்டுபிடிக்கப்பட்டது. அடுத்து திருப்பத்தூர் - தருமபுரி நெடுஞ்சாலையில் கொண்டப்பநாயக்கன்பட்டியில் பெருவழிக்காதக்கல் (21 காதம்) கண்டுபிடிக்கப்பட்டது. மற்றொரு கல் தருமபுரி-கன்னிப்பட்டி நகர பேருந்து சாலையில் தருமபுரியிலிருந்து பத்து கிலோமீட்டர் தொலைவில் உள்ள முத்தம்பட்டி என்னும் ஊரில் சாலையின் வலப்புறம் உள்ள கிணற்று மேட்டில் பெருவழிக்காதக்கல் (27 காதம்) கண்டுபிடிக்கப்பட்டது இக்கல்லை கண்டுபிடித்தவர்கள் சேலம் பா. அன்பரசு அவர்களும் மா. கணேசன் அவர்களுமாவர்.
# அதியமான் பெருவழி

## அதியமான் பெருவழிக் கல்லின் அமைப்பு

அதியமான் பெருவழி எந்த ஊர் செல்கிறது. எவ்வளவு தொலைவு செல்ல வேண்டும் என்பதை இந்த இருபத்தொன்றாம் நூற்றாண்டின் தொலைவுக் கல்லினும் மேலான செய்தியைக் கொடுக்கும் பெருவழிக்கல்லாக இது விளங்குகிறது. இவ்வளவு தொலைவு என்பது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் குறியீடுகளாகவே காட்டப்பட்டுள்ளது. 29 காதம் என்பதை முதலில் எண்ணால் எழுதி, பின்னர் இரண்டு பெரிய குழிகளையும், அவற்றிற்கு கீழே வரிசைக்கு மூன்றாக ஒன்பது சிறிய குழிகளையும் செதுக்கிக் குறித்துள்ளனர். பெரிய குழிகள் ஒவ்வொன்றும் பத்து காதங்களையும், சிறிய குழிகள் ஒவ்வொன்றும் காதத்தைகயும் குறிக்கும் வகையில் உள்ளது.
# அதியமான் பெருவழி

## காலம்

இப்பெருவழி கி.பி. பதின்மூன்றாம் நூற்றாண்டில் மூன்றாம் குலோத்துங்கன் காலத்தில் தகடூர் பகுதியை ஆண்ட இராசராச அதியமானுடையதாக இருக்கலாம் என்று கருதப்படுகிறது.
# மேற்கு வங்காள அரசு

**மேற்கு வங்காள அரசு**, மேற்கு வங்காள மாநில அரசாகும். இது நீதித் துறை, செயலாக்கத் துறை, சட்டமியற்றும் அவை ஆகிய மூன்று பிரிவுகளைக் கொண்டது. இதன் தலைமையகம் கொல்கத்தாவில் உள்ளது.
# மேற்கு வங்காள அரசு

## சட்டமியற்றும் அவை

மேற்கு வங்காளத்தில் சட்டமியற்றும் பொறுப்பை சட்டமன்றம் கொண்டுள்ளது. இது 294 சட்டப் பேரவை உறுப்பினர்களைக் கொண்டிருக்கும். இவர்கள் மக்களால் தேர்ந்தெடுக்கப்படுவர். ஆங்கிலோ இந்தியன் இருக்கை ஒழிக்கப்படுவதற்கு முன்பு ஒருவர் மட்டும் ஆங்கிலோ-இந்திய சமூகத்தைச் சேர்ந்தவராக இருந்தார். இவர்கள் அனைவரும் ஐந்தாண்டு காலம் பதவியில் நீடிப்பர்.
# இந்திய விடுதலைப் போராட்டத்தில் முஸ்லிம்கள்

**இந்திய சுதந்திரப் போராட்டத்தில் முஸ்லிம்களின் பங்கு** இன்றியமையாததாக இருந்தது . தங்களுடைய பொருளாதாரத்தையும், உடல் உழைப்பையும் இந்திய விடுதலை இயக்கத்திற்கு முழுமையாக அர்ப்பணித்திருந்தனர் முஸ்லிம்கள்..  
ஆங்கிலேயர் வணிகம் செய்ய வந்த காலந்தொட்டே அவர்களை ஆங்காங்கே எதிர்த்துக்கொண்டிருந்தவர்களில் முஸ்லிம்கள், முஸ்லிம் மன்னர்கள் கணிசமாக இருந்தனர். ஆங்கிலேயருக்கு நாட்டை ஆளும் எண்ணம் வந்துவிட்டதை முதலில் கணித்து அவர்களை எதிர்த்தவர் வங்காளத்தை ஆண்ட சிராஜ்-உத்-தொவ்ளா ஆவார். முதல் இந்திய போராட்டம் என்று அறியப்படும் 1857-ஆம் ஆண்டு நடைபெற்ற சிப்பாய் புரட்சியில் அதிகப்படியான இஸ்லாமியர்கள் கலந்து கொண்டனர். அவர்களில் அதிகப்படியானோர் தங்கள் உயிரையும் இழந்தனர்.  
இந்தியாவின் தந்தை என்றழைக்கப்படும் மகாத்மா காந்தியடிகள், தன்னுடைய சுயசரிதையான சத்தியசோதனையில், விடுதலை போராட்டத்திற்கான ஆரம்பகாலத்தில் தனக்கு உறுதுணையாக இருந்த ஆதம் ஜவேரி சகோதரர்கள் குறித்து குறிப்பிடுகின்றார். அன்றைய தேதிக்கு சுமார் 150 கோடி சொத்துக்களை சுதந்திரப் பணிக்காக இழந்திருந்தனர் இச்சகோதரர்கள். தென் தமிழகத்தில் வ.உ.சிதம்பரம் பிள்ளை அவர்கள் தன்னுடைய சுதேசி கப்பல் லட்சியத்தை அடைய பொருளாதாரம் மிகப்பெரும் தடையாக இருந்தது. அந்நேரத்தில், சுமார் இரண்டு லட்சம் மதிப்பிலான 8000 பங்குகளை வாங்கி வ.உ.சியின் நோக்கத்திற்கு உறுதுணையாக இருந்தவர் ஏ.ஆர்.பக்கீர் முஹம்மது ராவுத்தர் சேட் ஆவார்.  
நேதாஜி சுபாஸ் சந்திர போஸ் உருவாக்கிய கடல் கடந்த இராணுவமான இந்திய தேசிய இராணுவத்தில் தளபதி பொறுப்பு முதற்கொண்டு பல்வேறு பதவிகளை முஸ்லிம்கள் அலங்கரித்திருந்தனர்.. நேதாஜி வியந்து போற்றும் அளவு அதிகப்படியான பொருளாதார உதவிகளையும் இஸ்லாமிய வணிகர்கள் அளித்தனர்.  
மௌலானா என்றழைக்கப்படும் இஸ்லாமிய மார்க்க அறிஞர்கள், சுதந்திர எண்ணங்களைத் தீவிரமாக விதைக்கும் வண்ணமாக, கதராடை அணியாத மணமகன் திருமணத்தில் தாங்கள் கலந்து கொள்ள மாட்டோம் என்று பத்வா (மார்க்க தீர்ப்பு) அளித்திருந்தனர். பக்கீர்கள் எனப்படும் யாசகம் தேடுவோர் வீடு வீடாக சுதந்திரக் கீதங்களைப்பாடி மக்களின் விடுதலை எண்ணங்களைத் தீவிரப்படுத்தினர்.  
இந்திய மண்ணின் விடுதலைக்கு இஸ்லாமியப் பெண்களும் குறிப்பிடத்தக்க பங்களிப்பைச் செய்திருந்தனர். சுதந்திர இந்தியாவின் தேசிய கொடியை வடிவமைத்தவர் சுரையா தியாப்ஜி ஆவார்.  
இஸ்லாமியர்களின் இத்தகைய அர்ப்பணிப்பினாலேயே, இந்திய விடுதலைப் போராட்டத்திற்கான முஸ்லிம்களின் பங்களிப்பு பற்றிக் குறிப்பிடும் போது எழுத்தாளர் குஷ்வந்த் சிங் பின்வருமாறு எழுதுகின்றார்.  
“இந்திய விடுதலைக்காகச் சிறை சென்றவர்களிலும், உயிர் நீத்தவர்களிலும் இஸ்லாமியர் அதிகமாகவே இருந்தனர். அவர்களது மக்கள் தொகை விகிதாச்சாரத்தை விட விடுதலைப் போரில் மாண்டோர் எண்ணிக்கையின் விகிதாச்சாரம் அதிகமாகவே இருந்தது”.  
மௌலானா அபுல் கலாம் ஆசாத், ரஃபி அகமது கித்வாய், காயிதே மில்லத் முஹம்மது இஸ்மாயில் போன்றவர்கள் இந்திய விடுதலை இயக்கத்தின் மிகப்பெரும் தலைவர்களாக திகழ்ந்ததோடு மட்டுமல்லாமல், சுதந்திர இந்தியாவை கட்டமைப்பதிலும், ஹிந்து-முஸ்லிம் ஒற்றுமையை நிலைநாட்டுவதிலும் பெரும் பங்காற்றினர்.
# டான்சிமாத்

**டான்சிமாத்** (*Tanzimât*, உதுமானியத் துருக்கியம்: تنظيمات) என்பது, உதுமானியப் பேரரசின் *சீரமைப்பு* என்று பொருள்படும், இச்சீரமைப்பு 1839 முதல் 1876 வரை நடைபெற்றது; 1876இல் முதல் அரசமைப்புச் சட்டக் காலம் துவங்கியது. *டான்சிமாத்* சீரமைப்புக் காலத்தில் உதுமானியப் பேரரசை பல்வேறு வகைகளில் நவீனப்படுத்தும் முயற்சிகள் மேற்கொள்ளப்பட்டன; உள்நாட்டுத் தேசிய இயக்கங்கள் மற்றும் வெளிநாட்டுத் தாக்குதல்களுக்கு எதிராக நாட்டைக் காப்பதும் இச்சீரமைப்பின் நோக்கமாக இருந்தது. இந்தச் சீர்திருத்தங்களால் பேரரசின் பல்வேறு இனக்குழுக்களுக்கிடையே ஒற்றுமை மேம்பட்டது. முசுலிம் அல்லாதவர்களையும் துருக்கியர் அல்லாதவர்களையும் உதுமானியச் சமூகத்தில் ஒருங்கிணைத்து, அவர்களுக்கு குடியுரிமைகளையும் சமவாய்ப்பையும் இந்தச் சீர்திருத்தம் ஏற்படுத்தியது.
# டான்சிமாத்

## உசாத் துணை

-
- Hussain, Ishtiaq. "The Tanzimat: Secular reforms in the Ottoman Empire]", Faith Matters 2011
# துத்தநாக புரோமைடு

**துத்தநாக புரோமைடு** (*Zinc bromide*) என்பது ZnBr<sub>2</sub> என்ற மூலக்கூறு வாய்ப்பாடு கொண்ட ஒரு கனிம சேர்மமாகும். துத்தநாக குளோரைடு போன்றே நிறமற்ற இவ்வுப்பும் கரிம கரைப்பான்கள் மற்றும் தண்ணீரில் நன்கு கரைந்து அமிலக் கரைசல்களை உருவாக்குகிறது. நீரை உறிஞ்சும் தன்மை கொண்டிருப்பதால் இவ்வுப்பு ZnBr<sub>2</sub> · 2H<sub>2</sub>O என்ற ஈரைதரேட்டுகளையும் உருவாக்குகிறது.
# துத்தநாக புரோமைடு

## தயாரிப்பு

துத்தநாக ஆக்சைடு அல்லது துத்தநாக உலோகத்தை ஐதரோ புரோமிக் அமிலத்துடன் சேர்த்து வினைப்படுத்தினால் ZnBr2 • 2H2O உருவாகிறது.  
: ZnO + 2 HBr + H<sub>2</sub>O → ZnBr<sub>2</sub> · 2H<sub>2</sub>O  
நீரற்ற துத்தநாக புரோமைடு தயாரிக்க வேண்டுமெனில் ஈரைட்ரைடை சூடான கார்பன் ஈராக்சைடு வாயுவுடன் சேர்த்து நீர்நீக்கியோ அல்லது நேரடியாக துத்தநாக உலோகத்தை புரோமினுடன் சேர்த்தோ தயாரித்துக் கொள்ளலாம்.
# துத்தநாக புரோமைடு

## அமைப்பு

படிக துத்தநாக புரோமைடின் மூலக்கூறு அமைப்பு துத்தநாக அயோடைடின் அமைப்பை அப்படியே ஒத்திருக்கிறது. நான்கு நான்முக துத்தநாக மையங்கள் நான்முக வடிவில் ஒருங்கிணைக்கப்பட்டுள்ளன. இவ்வாறு இணைந்த நான்கு நான்முகிகளும் தங்களுக்குள் மூன்று முனைகளை பங்கீடு செய்து கொண்டு பெயரளவிலான சிறப்பு நான்முக அமைப்பை ஏற்படுத்துகின்றன {Zn4Br10}2-. அவை தங்கள் முனைகள் மூலம் இணைந்து முப்பரிமான வடிவத்தைப் பெறுகின்றன. ஈரைட்ரைடு ZnBr2 • 2H2O வழக்கமான மூலக்கூறு அமைப்பையே கொண்டு Zn(H2O)6 Zn2Br6 வகையிலானது என்று விவரிக்கப்படுகிறது. இங்குள்ள Zn2Br62− அயனிகள் இரண்டு துத்தநாக அணுக்களை இணைத்து இணைப்புப் பாலமாக கருதப்படுகின்றன. இதைப்போன்றதொரு மூலக்கூறு அமைப்பு அலுமினியம் புரோமைடின் இருபடிமான வடிவத்தில் அறியப்பட்டுள்ளது (Al2Br6)  
வலுவளவு ஓட்டு இலத்திரன் சோடிகளின் தள்ளுகைக் கொள்கையின்படி வாயு நிலையிலுள்ள ZnBr2 சேர்மத்தில் உள்ள Zn - Br பிணைப்பு நீளம் 221 pm கொண்டுள்ள நேர்கோட்டு அமைப்பாகும்.
# துத்தநாக புரோமைடு

## பயன்கள்

துத்தநாக புரோமைடின் பயன்கள் பின்வருமாறு பட்டியலிடப்படுகிறது.  
- துத்தநாக புரோமைடு கரைசல்களை கதிர்வீச்சுக்கு எதிரான ஒளிபுகு கேடயமாக பயன்படுத்த இயலும். இணைக்கப்பட்ட இரண்டு கண்ணாடித் தகடுகளுக்கு இடையில் உள்ள இடைவெளியில் அதிக அடர்த்தியுள்ள துத்தநாக புரோமைடு நீர்க்கரைசல் கதிவீச்சுச் சாளர கேடையமாக உதவுகிறது. இது காரீய கண்ணாடிச் சாளரத்தைவிட பாதுகாப்பானதாகவும் உள்ளது. இந்த துத்தநாக புரோமைடு உப்பு கரைசல் பயன்படுத்துவதன் மூலமாக கதிரியக்க சேதத்தை குறைக்கவும் எளிதாக பழுதுநீக்கம் மேற்கொள்ளவும் இயல்கிறது.
# துத்தநாக புரோமைடு

## முன் பாதுகாப்பு

துத்தநாக குளோரைடுக்கு பின்பற்றப்பட்ட முன்பாதுகாப்பு நடவடிக்கைகளே துத்தநாக புரோமைடிற்கும் பொருந்தும். இதனுடைய மனித நச்சுத்தன்மை அளவு 3 முதல் 5 கிராம் ஆகும்
# கோவா அரசு

**கோவா அரசு** என்பது கோவா மாநிலத்தை ஆளும் அமைப்பாகும். இது நீதித் துறை, சட்டம் இயற்றும் அவை, செயலாக்கப் பிரிவு ஆகிய மூன்று பிரிவுகளை உள்ளடக்கியது.
# கோவா அரசு

## சட்டவாக்கம்

கோவாவின் சட்டவாக்க அவை ஓரவை முறைமை உடையது. அதாவது, சட்டமன்றத்தை மட்டுமே கொண்டது. ஈரவை முறைமை கொண்ட மாநிலங்களில் சட்டமன்றமும், சட்ட மேலவையும் இயங்குகின்றன. இந்த சட்டமன்றத்தில் நாற்பது உறுப்பினர்கள் இருப்பர். இவர்கள் ஒவ்வொரு தொகுதியில் இருந்தும் மக்களால் தேர்ந்தெடுக்கப்பட்டு உறுப்பினர்களாக்கப்படுவர். ஒவ்வொருவரும் ஐந்தாண்டு காலம் பதவியில் நீடிப்பர்.
# உஸ்மான் பே

**முதலாம் உதுமான் ** அல்லது **ஒட்டோமான்** (*Ottoman*, *Osman I*, *உஸ்மான் I*) அல்லது **உஸ்மான் காசி** (*Osman Gazi*) அல்லது **உஸ்மான் பே** (*Osman Bey*) 1258–1326), உதுமானியப் பேரரசுத் தலைவரும் அப்பேரரசை நிலைநிறுத்திய அதே பெயரிலான அரசமரபை நிறுவியவரும் ஆவார். உதுமானின் வாழ்நாளில் சிறிய குறுமன்னராட்சியாக இருந்த நாட்டை அடுத்த ஆறு நூற்றாண்டுகளில் இவரது அரச மரபினர் உலகின் பெரும் பேரரசாக நிலைநிறுத்தினர். இந்தப் பேரரசு 1922இல் கலைக்கப்படும்வரை நீடித்திருந்தது.
# ஸ்ரீபாத் யசோ நாயக்

**ஸ்ரீபாத் யசோ நாயக்** (*Shripad Yesso Naik*, பிறப்பு: 04 அக்டோபர் 1952) கோவாவைச் சேர்ந்த ஓர் அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் மற்றும் சுற்றுலாத்துறை அமைச்சகங்களின் இணை அமைச்சராக உள்ளார்.
# ஸ்ரீபாத் யசோ நாயக்

## இளமைக் காலம்

இவர் 1952 ஆம் ஆண்டின் அக்டோபர் நான்காம் நாளில் பிறந்தார். இவர் வடக்கு கோவா மாவட்டத்தில் உள்ள அத்பை என்ற ஊரில் பிறந்தார். இவர் மும்பை பல்கலைக்கழகம், கோவா பல்கலைக்கழகம் ஆகியவற்றில் படித்தார்.
# ஸ்ரீபாத் யசோ நாயக்

## அரசியல் வாழ்க்கை

1999 இல், கோவாவின் பனாஜி தொகுதியில் இருந்து, 13வது மக்களவைக்குத் தேர்ந்தெடுக்கப்பட்டார். இவர் 1999 முதல் 2004 வரை இத்தொகுதியிலிருந்து தேர்ந்தெடுக்கப்பட்டார். பின்னர், இத்தொகுதி மறுசீரமைக்கு பின் வடக்கு கோவா தொகுதி என மாற்றம் செய்த பின்பு 2009 முதல் தற்போது வரை இத்தொகுதியின் மக்களவை உறுப்பினராகப் பணியாற்றுகிறார்.  
இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது, வடக்கு கோவா மக்களவைத் தொகுதியில் போட்டியிட்டு வென்றார்.  
மேலும் பிரதமர் நரேந்திர மோடியின் அமைச்சரவையில், மே 26, 2014 முதல் நவம்பர் 09, 2014 வரை பண்பாட்டுத் துறை மற்றும் சுற்றுலாத் துறை இணை அமைச்சராகப் (தனிப் பொறுப்பு) பதவி வகித்தார். பின்னர் நவம்பர் 09, 2014 முதல் தற்போது வரை யோகா மற்றும் ஆயுர்வேதம், யுனானி, இயற்கை, சித்த, ஹோமியோபதி மருத்துவத் துறை (AYUSH); இணை அமைச்சராகப் (தனி பொறுப்பு) பதவி வகிக்கின்றார்.  
பின்னர் 2019 ஆம் ஆண்டு நடந்த மக்களவைத் தேர்தலில், வடக்கு கோவா தொகுதியில் போட்டியிட்டு வென்றார். இவர் தற்போது முன்னர் வகித்த யோகா மற்றும் ஆயுர்வேதம், யுனானி, இயற்கை, சித்த, ஹோமியோபதி மருத்துவத் துறையுடன், பாதுகாப்புத் துறை இணை அமைச்சராப் பொறுப்பு வகிக்கின்றார்.
# ஸ்ரீபாத் யசோ நாயக்

## பதவிகள்

இவர் கீழ்க்காணும் பதவிகளை ஏற்றுள்ளார்.
- 1994-99: கோவா சட்டமன்ற உறுப்பினர்
- 1999: பதின்மூன்றாவது மக்களவையில் உறுப்பினர்
- 30 செப்டம்பர், 2000 - 2 நவம்பர், 2001: வேளாண்துறை அமைச்சர்
- 2 நவம்பர், 2001 - 14 மே, 2002: கப்பல்துறை அமைச்சர்
- 2002-2003: வான்வழிப் போக்குவரத்துத் துறை அமைச்சர்
- 24 மே, 2003 - 8 செப்டம்பர், 2003: சாலைப் போக்குவரத்து, நெடுஞ்சாலைத் துறை அமைச்சர்
- 8 செப்டம்பர், 2003 - 22 மே, 2004 : நிதித் துறை அமைச்சர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
- 27 மே, 2014 - 9 நவம்பர், 2014: பண்பாட்டுத் துறை, சுற்றுலாத் துறை அமைச்சர் (தனிப் பொறுப்பு)
- 9 நவம்பர், 2014 முதல் - ஆயுர்வேதம், யோகா, இயன்மருத்துவம், யுனானி, சித்த மருத்துவம், ஓமியோபதி ஆகிய துறைகளின் அமைச்சர் (தனிப்பொறுப்பு), குடும்ப நலத் துறை அமைச்சர்
- 30 மே, 2019 முதல் - பாதுகாப்புத் துறை இணை அமைச்சர்
- மே 2021 முதல்- துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம், இந்தியா & சுற்றுலாத் துறை அமைச்சகம் (இந்தியா)
# நரேந்திர கேசவ் சவாய்க்கர்

**நரேந்திர கேசவ் சவாய்க்கர்**, கோவாவைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1966ஆம் ஆண்டில் 29ஆம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, தெற்கு கோவா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# கியூலெத் வினை

**கியூலெத் வினை** (*Quelet reaction*) அல்லது **பிளாங்கு–கியூலெத் வினை** (*Blanc–Quelet reaction*) என்ற கரிம வேதிப் பிணைப்பு வினையின் போது பீனோலிக் ஈத்தர் அலிப்பாட்டிக் ஆல்டிகைடுடன் வினைபுரிந்து α-குளோரோஆல்கைல் வழிப்பொருட்களை உருவாக்குகிறது. இவ்வினை அதனைக் கண்டுபிடித்த படைப்பாளி ஆர். கியூலெத் என்பவரின் பெயரால் அழைக்கப்படுகிறது. முதன்முதலில் 1932 ஆம் ஆண்டில் இவர் இதைக் கண்டறிந்தார். மேலும் இவ்வினை பிளாங்கு குளோரோ மெத்திலேற்றம் செயல்முறை வினையை ஒத்திருக்கிறது.  
இவ்வினையில் முதன்மையாக பாரா-பதிலீடு பொருட்கள் கிடைக்கின்றன. பாரா தளம் தடுக்கப்பட்டால் ஆர்த்தோ-பதிலீடு பொருட்களையும் தயாரிக்கலாம். வலுவான அமில வினையூக்கியின் உதவியினால் இவ்வினை நிகழ்கிறது. ஈத்தர் செயல்படாமல் இருக்கும்போது ஐதரோ குளோரிக்கமிலம் கலந்த துத்தநாக(II) குளோரைடு வினையூக்கியாகப் பயன்படுத்தப்படுகிறது.  
:
# கோவா சட்டப் பேரவை

**கோவா சட்டப் பேரவை (Goa Legislative Assembly)** ஓரவை முறைமை கொண்டது. இதில் 40 உறுப்பினர்கள் இருப்பர். இவர்கள் இயற்றப்படும் சட்டத்தை ஆதரித்தோ எதிர்த்தோ வாக்களிப்பர்.
# கோவா சட்டப் பேரவை

## தற்போதைய அரசு

| பகத்சிங் கோசியாரி |
| --- |
# குரோசுனி

**குரோசுனி** (*Grozny*, *க்ரோஸ்னி*, ) உருசியாவின் செச்சென் குடியரசின் தலைநகரம் ஆகும். இந்த நகரம் சுன்ஷா ஆற்றின் கரையில் அமைந்துள்ளது. 2010ஆம் ஆண்டு உருசியக் கணக்கெடுப்பின்படி இந்த நகரத்தின் மக்கள்தொகை 271,573 ஆகும். 2002இல் மக்கள்தொகை 210,720 ஆக இருந்தது.
# Module:Parameter names example

-- This module implements .  
local p = {}  
local function makeParam(s)
local lb = '&#123;'
local rb = '&#125;'
return lb:rep(3) .. s .. rb:rep(3)
end  
local function italicize(s)
return "*" .. s .. "*"
end  
local function plain(s)
return s
end  
function p._main(args, )
-- Find how we want to format the arguments to the template.
local formatFunc
if args._display == 'italics' or args._display == 'italic' then
formatFunc = italicize
elseif args._display == 'plain' then
formatFunc = plain
else
formatFunc = makeParam
end  
-- Build the table of template arguments.
local targs = {}
for k, v in pairs(args) do
if type(k) == 'number' then
targs[v] = formatFunc(v)
elseif not k:find('^_') then
targs[k] = v
end
end
targs['nocat'] = 'yes';
targs['categories'] = 'no';
targs['demo'] = 'yes';  
-- Find the template name.
local template
if args._template then
template = args._template
else
local currentTitle = mw.title.getCurrentTitle
if currentTitle.prefixedText:find('/sandbox$') then
template = currentTitle.prefixedText
else
template = currentTitle.basePageTitle.prefixedText
end
end  
-- Call the template with the arguments.
= or mw.getCurrentFrame
local success, result = pcall(
.expandTemplate,
,
{title = template, args = targs}
if success then
return result
else
return ''
end
end  
function p.main
local args = require('Module:Arguments').getArgs(, {
wrappers = 'Template:Parameter names example'
})
return p._main(args, )
end  
return p
# சுரபி (நடிகை)

**சுரபி** (*Surbhi*, டிசம்பர் 7, 1993) தமிழ் திரையுலகில் நடித்து வரும் ஒரு இந்திய நடிகை ஆவார். 2013 ஆம் ஆண்டு வெளிவந்த *இவன் வேற மாதிரி* என்னும் தமிழ்த் திரைப்படத்தின் மூலம் அறிமுகமானார்.
# சுரபி (நடிகை)

## தொழில் வாழ்க்கை

கலைக் கல்லூரியில் நுண்கலை இளநிலை பட்டப் படிப்பினை மேற்கொண்ட போது, திரைப்படத் துறையிலும் வடிவழகு துறையிலும் சுரபிக்கு ஆர்வம் ஏற்பட்டது. விக்ரம் பிரபுவின் இரண்டாவது படமான இவன் வேற மாதிரியில் விக்ரம் பிரபுவுக்கு இணையாக நடித்தார். இத்திரைப்படத்தில் பப்ளி, அப்பாவி பெண் பாத்திரத்தை ஏற்று நடித்த சுரபி, இயல்பான நடிப்பினை வெளிபடுத்தினார். இதன் மூலம் விஜய் விருதுகள் மற்றும் தென்னிந்திய சர்வதேச திரைப்பட விருதுகளில் சிறந்த பெண் அறிமுக நாயகி விருதுக்காக பரிந்துரை செய்யப்பட்டார்.  
அடுத்த 2014 இல் வேல்ராஜ் இயக்குநராக அறிமுகமான *வேலையில்லா பட்டதாரி* என்ற திரைப்படத்தில் துணைக் கதாப்பாத்திரத்தில் நடித்துள்ளார். சுசீந்திரன் இயக்கத்தில் வெளிவந்த ஜீவா என்ற திரைப்படத்தில் நடிக்க முன்னதாக ஒப்பந்தம் செய்யப்பட்டார். பின்னர், பரீட்சை காரணமாக அத்திரைப்படத்தில் இருந்து விலகிக் கொண்டார். எனினும் இத்திரைப்படத்தின் ஒரு பாடல் காட்சியில் நடித்துள்ளார். இவர் தற்போது ஒரு தமிழ் படத்திலும் ஒரு தெலுங்கு படத்திலும் நடித்து வருகின்றார்.
# சுரபி (நடிகை)

## திரைப்படப் பட்டியல்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2013 | *இவன் வேற மாதிரி* | மாலினி | பரிந்துரை-சிறந்த அறிமுக நடிகைக்கான விஜய் விருது
பரிந்துரை-சிறந்த பெண் அறிமுக நடிகை தென்னிந்திய சர்வதேச திரைப்பட விருதுகள் |
| 2014 | *வேலையில்ல பட்டதாரி* | அனிதா |  |
| 2014 | *ஜீவா* | பாடல் குணச்சித்திர தோற்றம் "ஒருத்தி மேலே" |  |
| 2014 | *பீருவ* | தெலுங்கு படம் |  |
| 2015 | *புகழ்* | படபிடிப்பில் |  |
| 2023 | *டிடி ரிட்டர்ன்ஸ்* | } |  |
# மேகாலயாவின் சட்டமன்றம்

**மேகாலயாவின் சட்டமன்றம்** மேகாலயா அரசின் சட்டம் இயற்றும் பிரிவாகும். இது ஓரவை முறைமை கொண்டது. மக்களால் தேர்ந்தெடுக்கப்பட்ட உறுப்பினர்களைக் கொண்ட சட்டமன்றம் இயங்கும். இந்த சட்டமன்றத்தில் 60 உறுப்பினர்கள் இருப்பர். திரணாமூல் காங்கிரசுக் கட்சியைச் சேர்ந்த 21 பேரும், 13 சுயேச்சைகளும், தேசிய மக்கள் கட்சியைச் சேர்ந்த 20 பேரும், பிற கட்சிகளைச் சேர்ந்த 10 பேரும் சட்டமன்ற உறுப்பினர்களாக உள்ளனர்.
# மேகாலயா அரசு

**மேகாலயா அரசு**, மேகாலயாவை ஆளும் அமைப்பாகும். இது செயலாக்கம், நீதித் துறை, சட்டம் இயற்றும் அவை ஆகிய மூன்று பிரிவுகளைக் கொண்டது. மேகாலயா அரசின் தலைமையகம் சில்லாங்கில் உள்ளது.
# மேகாலயா அரசு

## நீதித் துறை

குவஹாத்தி உயர் நீதிமன்றம் அசாமின் குவஹாத்தியில் உள்ளது. இங்குள்ள சில்லாங் கிளையில் மேகாலயாவுக்கு உட்பட்ட வழக்குகள் விசாரிக்கப்படுகின்றன.
# பான்டசு

**<div1" cellpadding="0">
</div>**  
| **அமைவிடம்** | வட கிழக்கு அனத்தோலியா |
| --- | --- |
| **முன்பிருந்த அரசு:** | கி.மு.302-64 |
| **நாடு** | லீகொசிரி |
| **வரலாற்று தலைநகரம்** | அமசுயா |
| **பிரபல ஆட்சியாளர்கள்** | மித்ரடேட்சு யுபேடர் |
| **உரோமானிய மாகாணம்** | **பான்டசு** |
| - | <div1" cellpadding="0">
</div> |  
**பான்டசு** (கிரேக்கம்: **) கருங்கடலின் தெற்குக் கடலோரத்தில் அமைந்துள்ள நிலப்பகுதியாகும்.
# பான்டசு

## தொடர்புள்ள பக்கங்கள்

- போந்திக்கு மொழி
- அமெசான்கள் (தொன்மவியல் பெண் போராளிகள்)
# பேரரசர் டைக்ரேன்சு

**இரண்டாம் டைக்ரேன்சு** (*Tigranes II*, ), பரவலாக **பேரரசர் டைக்ரேன்சு** ( *டைக்ரேன் மெட்சு*; *டைக்ரேனசு ஹொ மெகாசு*; ) (கி.மு. 14055) ஆர்மீனிய இராச்சியத்தின் அரசராக இருந்தவர் ஆவார். இவரது காலத்தில் உரோமைக் குடியரசுக்கு கிழக்கில் இருந்த மிகுந்த வலிமையான நாடாக ஆர்மீனிய இராச்சியம் விளங்கியது. டைக்ரேன்சு அர்த்தாக்சியட் அரசமரபைச் சேர்ந்தவராவார். இவரது ஆட்சிக்காலத்தில் ஆர்மீனிய அரசு மிகவும் விரிவடைந்திருந்தது. இதனால் பேரரசர் என அழைக்கப்பட்ட டைக்ரேன்சு பார்த்திய இராச்சியம், செலுக்சித் இராச்சியம், உரோமைக் குடியரசுடன் பல போர்களை நிகழ்த்தினார்.
# பேரரசர் டைக்ரேன்சு

## மேலதிகத் தகவல்களுக்கு

- Manandyan, Hakob. *Tigranes II and Rome: A New Interpretation Based on Primary Sources*. Trans. George Bournoutian. Costa Mesa, CA: Mazda Publishers, 2007.
- Manaseryan, Ruben. *Տիգրան Մեծ՝ Հայկական Պայքարը Հռոմի և Պարթևաստանի Դեմ, մ.թ.ա. 94–64 թթ.* (*Tigran the Great: The Armenian Struggle Against Rome and Parthia, 94–64 B.C.*). Yerevan: Lusakan Publishing, 2007.
-
# விலா மடிப்புத்தேர்

சதுரங்க விளையாட்டில் **விலா மடிப்புத்தேர்** (*fianchetto*) என்பது ஒருவிதமான முன்னேற்றம் தரும் நகர்வு வகையாகும். இத்தாலி மொழியில் "சிறிய விலாமடிப்பு“ என்று இதற்குப் பொருள். இதனடிப்படையில் ஒரு மந்திரி அடுத்துள்ள குதிரை வரிசையின் இரண்டாவது கட்டத்திற்கு இடம்பெயர்கின்றது என்பது பொருளாகும். ஆட்டக்காரர் சதுரங்க ஆடுகளத்தின் விலாப்பக்கத்தில் இந்தவகை முன்னேற்றம் நிகழ வேண்டுமென விரும்பினால் அவருடைய குதிரைக்கு முன்னால் நிற்கும் சிப்பாயை ஒன்றோ அல்லது இரண்டு கட்டங்களோ முன்னோக்கி நகர்த்தியிருக்க வேண்டும்.  
அதிநவீன சதுரங்கத் திறப்பாட்டங்களிலும் விலா மடிப்பில் மந்திரியை நிறுத்துமாறு ஆட்டத்தைத் திறப்பது ஒரு நிலையான திறப்பு முறையாக கருதப்படுகிறது. சதுரங்க ஆடுகளத்தின் மத்திய பகுதியை எதிரியின் காய்கள் நேரடியாக ஆக்கிரமிப்பதை தாமதிக்கச் செய்வது இம்முறையின் பின்னுள்ள தத்துவமாகும். இதன்மூலம் எதிரியின் காய்கள் போர்களத்தின் மத்தியில் வருவதை குறைக்கவும் முடியும், தேவைப்பட்டால் மத்தியப் பகுதிக்கு முன்னேறி வந்துவிட்ட எதிரியின் காய்களை அழிக்கவும் செய்யலாம். இந்தியத் தடுப்பாட்டங்களில் இந்த விலாமுறை முன்னேற்ற நகர்வு வழக்கமாக நிகழ்வதுண்டு. (1.e4 e5) வகைத் திறப்பு ஆட்டங்களில் பொதுவாக விலா மடிப்புத்தேர் மிகக் குறைவாக அமைவதுண்டு. ஆனாuல், எசுப்பானிய ஆட்டம் போன்ற ஆட்டங்களில் கருப்பு நிற ராசாவின் மந்திரி விலா மடிப்புத்தேர் நகர்வுக்கும், வியன்னா ஆட்டம் போன்ற அசாதரணமான வகை ஆட்டங்களில் வெள்ளை ராசாவின் மந்திரி விலா மடிப்புத்தேர் நகர்வுக்கும் ஆயத்தமாகத் திட்டமிடப்படுகின்றது.  
விலா மடிப்பு மந்திரியை அதிக செயல்திறம் கொண்டிருக்குமாறு இயங்க அனுமதிப்பதே விலா மடிப்புத் தேர் நகர்வின் முக்கியமான நன்மைகளில் ஒன்றாகும். ஏனென்றால் இவ்வமைப்பில் நீளமான மூலைவிட்டப் பாதையில் ( h1-a8 அல்லது a1-h8 ) மந்திரி நிறுத்தி வைக்கப்படுகிறது. இதனால் மந்திரி தாக்குதல் நிகழ்த்தும் வலிமையான காயாகவும் அதிகமானக் கட்டங்களை தன் கட்டுப்பாட்டில் வைத்துள்ள காயாகவும் திகழ்கிறது. இருந்தபோதிலும் விலா மடிப்புத்தேர் நகர்வமைப்பு எதிரிக்கும் சில வாய்ப்புகளை வழங்காமலில்லை. ஒருவேளை விலா மடிப்பு மந்திரியை எதிரி கைப்பற்றிவிட்டால் அல்லது பரிமாற்றம் செய்து கொண்டால், இம்மந்திரியின் பாதுகாப்பு வலையில் இருந்த காய்கள் பலமிழந்து பின்னர் எளிதாகத் தாக்கப்படுகின்றன. குறிப்பாக ராசாவின் பக்கமிருக்கும் விலாமடிப்பு மந்திரி இவ்வாறான சிக்கலில் சிக்க நேரிடுகிறது. எனவே விலா மடிப்புத்தேரை அவ்வளவு எளிதாகப் பரிமாற்றம் செய்து கொள்ள எதிரிக்கு வாய்ப்பளிக்கக் கூடாது. அதிலும் முக்கியமாக எதிரியின் அதே நிறத்து மந்திரி ஆட்டத்தில் இருக்கும் போது எச்சரிக்கையுடன் ஆடுதல் முக்கியத்துவம் பெறுகிறது.
# விலா மடிப்புத்தேர்

## தத்துவம்

வலது புறமுள்ள விளக்கப்படத்தில் மூன்று வெவ்வேறு வகையான விலா மடிப்புத்தேர் நகர்வுகள் காட்டப்பட்டுள்ளன. (இவை ஒரு உண்மையான விளையாட்டின் பகுதிகள் அல்ல ஆனால் இந்நகர்வின் போக்கை விளக்கும் தனி உதாரணங்கள் என்ற பார்வையில் கவனிக்கலாம்). வெள்ளை நிற ஆட்டக்காரரின் ராசாவின் மந்திரி வழக்கமான விலா மடிப்புத்தேர் நகர்வில் அமைந்துள்ளது. குதிரையின் முன் உள்ள சிப்பாய் ஒரு கட்டம் முன்னோக்கி நகர்ந்து மந்திரிக்கு நீளமான மூலைவிட்ட பாதைக்கு வழியேற்படுத்திக் கொடுத்துள்ளது. இதுதான் பொதுவாக அழைக்கப்படும் விலா மடிப்புத்தேர் நகர்வு வகையாகும். இவ்வாறான அமைப்பு சிசிலியன் டிராகன் திறப்பாட்டம், பிர்க்கு தடுப்பாட்டத் திறப்பு, நவீனத் தடுப்பாட்டத் திறப்பு, நவீன பெனானி திறப்பாட்டம், கிரன்பெல்டு தடுப்பாட்டத் திறப்பு, இந்திய ராசா தடுப்பாட்டம் போன்ற பிற திறப்பாட்டங்களில் நிகழ்கிறது.  
கருப்பு நிற ஆட்டக்காரரின் ரானியினுடைய மந்திரியும் விலா மடிப்புத்தேர் நகர்வு அமைப்பில் உள்ளது. ஆனால் இங்கு குதிரைக்கு முன்னால் உள்ள சிப்பாய் இரண்டு கட்டங்கள் முன்னோக்கி நகர்ந்து நீண்ட மூலைவிட்டப் பாதையை ஏற்படுத்தியுள்ளது. மேலும் b சிப்பாய் c4 கட்டத்தை தன் கட்டுப்பாட்டில் வைத்துள்ளதும் ஒரு சாதகமான அம்சமாகும். வெள்ளை ஆட்டக்காரர் ஒருவேளை இந்திய ராசா தாக்குதல் ஆட்டம் 1.Nf3 2.g3, என்று ஆடுவாரேயானால் கருப்பு ஆட்டக்காரர் ராணியின் மந்திரியை விலா மடிப்புத்தேர் நகர்வு செய்து நீண்ட மூலைவிட்டப் பாதைக்கு வந்து வெள்ளை ஆட்டக்காரரின் மந்திரியை எதிர்த்து ஆடலாம். இதனால் வெள்ளை ஆட்டக்காரர் c4 நகர்வை செய்ய முடியாமல் திண்டாடுவார். ராசாவின் பக்கத்தில் உள்ள மந்திரியை நீண்ட மூலைவிட்டப் பாதைக்கு அழைத்து வரும் விலா மடிப்புத்தேர் நகர்வு அபூர்வமாகவே ஆடப்படுகிறது. ஏனெனில் கோட்டைக் கட்டிக் கொண்டுள்ள ராசாவிற்கு முன்பாக உள்ள சிப்பாய்களின் பாதுகாப்பு கேடயம் இந்நகர்வினால் பலவீனமாகிறது. அதுமட்டுமல்லாமல் மிகக் குறைவான அளவிலான கட்டங்களையே இந்நிலையில் இந்நகர்வு கட்டுபடுத்துகிறது. இருந்தபோதிலும் 1.g4?! என்ற கிராப்பின் தாக்குதல் திறப்பு மற்றும் 1.e4 g5?! என்ற போர்க்குவின் தடுப்பாட்டத் திறப்பிலும் சில வேளைகளில் [[மைக்கேல் பாசுமான் போன்ற சர்வதேச வீரரகளால் ஆடப்பட்டுள்ளது.  
வெள்ளை நிற ஆட்டக்காரரின் மந்திரி a3 கட்டத்திற்கு நகர்ந்து மூலைவிட்டப் பாதை அமைப்பை உண்டாக்குவது விலா மடிப்புத்தேர் நகர்வின் நீட்டிப்பு என்றழைக்கப்படுகிறது. நீண்ட மூலைவிட்டப் பாதையை கட்டுப்படுத்துவதற்குப் பதிலாக இந்நகர்வு f8 சதுரத்தை நோக்கமாக கொண்டிருக்கும். ஒருவேளை கருப்பு ஆட்டக்காரர் e சிப்பாயை நகர்த்தும் பட்சத்தில் வெள்ளை ஆட்டக்காரர் Bxf8 என்று ஆடமுடியும். இதன் பிறகு ராசாவால் அதைக் கைப்பற்றினாலும் செயற்கைக் கோட்டைக் கட்டிக் கொள்ள கருப்பு ஆட்டக்காரர் நீண்ட நேரத்தை வீணாக்க வேண்டியுள்ளது. இத்தந்திரம் இவான்சு பலியாட்டம் மற்றும் பெங்கோ பலியாட்டம் போன்ற திறப்பாட்டங்களில் நிகழ்கிறது. மேலும் பிரெஞ்சு தடுப்பாட்டத் திறப்பில்கருப்பு ஆட்டக்காரர் பரவலாக Ba6 என்ற நகர்வை ஆடும்போதும் ராணியின் இந்தியத் தடுப்பாட்டத் திறப்பின்போது வெள்ளை ஆட்டக்காரர் g3 நகர்வை ஆடும்போதும் இவ்வகையான் விலாமடிப்புத் தேர் நகர்வு நிகழ்கிறது.
# விலா மடிப்புத்தேர்

## நான்கு விலா மடிப்புத்தேர் மந்திரிகள்

உரூபின்சுடெய்ன் மற்றும் நிம்சோவிட்ச்சு இடையில் 1925 ஆம் ஆண்டு மேரியான்பாத்தில் நான்கு விலா மடிப்புத்தேர் மந்திரிகள் நிகழ்வு அமைந்தது. இரண்டு குதிரைகள் முன்னேறியும் இரண்டு குதிரைகள் சிறிதளவும் நகராமல் சொந்த சதுரத்திலும் உள்ளன.இந்த நிலையில், நிம்சோவிட்ச்சு ” அதிநவீன ஆட்டக்காரர்களான எங்களைப் போன்றவர்கள்தான் மனசாட்சியின் படி இரண்டு பக்கமும் கோட்டைகளைக் கட்டிக்கொண்டு நான்கு விலா மடிப்புத்தேர் மந்திரிகளையும் உருவாக்க முடியும்” என்று நகைச்சுவையாக சுட்டிக்காட்டுகிறார்.
# செல்யூக்

**செல்யூக்** (*Seljuk*, துருக்கிய மொழி: *Selçuk*, ; இறப்பு 1038) தனது பெயரால் அழைக்கப்படும் செல்யூக் துருக்கியரின் நாயகன் ஆவார். *தெமுர் யாலிக்* ("இரும்பு வில்லுடைய" எனப் பொருள்படும்) என்ற கடைசிப்பெயருடைய டோகாக் ஒருவருக்கு மகனாகப் பிறந்தார். இவர் ஓகுசு துருக்கியரின் கினிக் இனத் தலைவராகவோ முக்கிய நபராகவோ இருந்திருக்கலாம். ஏரல் மற்றும் காசுப்பியன் கடல்களுக்கு இடையே வாழ்ந்த ஒன்பது இனங்களின் கூட்டான டோகுசு-ஓகுசு இனத்திலிருந்து 985இல் செல்யூக் இனம் பிரிந்தது. தற்கால தென்-மத்திய கசக்ஸ்தானின் கிசைல் ஓர்டா அருகே சிர் தர்யா ஆற்றின் வலது கரையில் குடியேறினர். இங்கு, செல்யூக் இசுலாம் சமயத்தைத் தழுவினார்.  
இவரது மகன்களின் விவிலியப் பெயர்களைக் கொண்டு — மிக்கைல் (*Michael*), இசுரைல் (*Israel*), மூசா (*Moses*), யூனிசு (*Jonah*) — இவரது முன்னாள் சமயம் கசர் யூதமாகவோ நெசுடோரியன் கிறித்தவமாகவோ இருந்திருக்கலாம். சில சான்றுகளின்படி செல்யூக் கசார் படையில் தளபதியாக தனது பணிவாழ்வைத் துவங்கியிருக்கலாம்.  
மிக்கைலின் மகன்கள் துக்ருல்லும் காக்ரியும் செல்யூக் பேரரசை குராசனுக்கு மாற்றினர். செல்யூக்கள் உள்ளூர் முஸ்லிம்களை கொள்ளையடிப்பதை கசுனவிடு தடுத்ததால் மே 23, 1040இல் டண்டனகான் சண்டை மூண்டது. இதில் வென்ற செல்யூக்குகள் குரசானின் தலைவர்களாயினர். அவர்களது ஆட்சி ஈரான் வரை பரவியது. 1055இல் துக்ருல் தனது ஆட்சியை பக்தாத் வரை விரிவுபடுத்தி அப்பாசியக் கலீபகத்தை வென்றான்; அங்கு இவனுக்கு *சுல்தான்* என்ற பட்டம் வழங்கப்பட்டது. முந்தைய ஆட்சியாளர்களுக்கும் இந்தப் பட்டம் வழங்கப்பட்டிருக்கலாம்;ஆனால் செல்யூக்கியர்களே இந்தப் பட்டதை தங்கள் காசுகளில் பதிந்தவர்களாவர்.
# செல்யூக்

## மரபு

செல்யூக் காலத்திலிருந்து துருக்கிய மக்கள் செல்யூக் என்பதை தங்கள் முதல் பெயராகக் கொள்வது பரவலாக உள்ளது.
# செல்யூக்

## உசாத்துணைகள்

- Brook, Kevin Alan. *The Jews of Khazaria.* 2nd ed. Rowman & Littlefield Publishers, Inc, 2006.
- Dunlop, D.M. "The Khazars." *The Dark Ages: Jews in Christian Europe, 711-1096*. 1966.
- Findley, Carter Vaughn. *The Turks in World History*, pp.&nbsp;68, 2005, Oxford University Press
- Grousset, Rene . *The Empire of the Steppes* Rutgers University Press, 1970.
- Rice, Tamara Talbot. *The Seljuks in அனத்தோலியா.* Thames and Hudson, London, 1961.
- Golden, Peter B. "Central Asia in World History". Oxford University Press, New York, 2011.
# ஜெய்ப்பூர் - யஷ்வந்த்பூர் பிரீமியம் தொடருந்து

**ஜெய்ப்பூர் - யஷ்வந்த்பூர் பிரீமியம் தொடர்வண்டி**, இந்திய இரயில்வேயினால் இயக்குகிறது. இது ஜெய்ப்பூரில் இருந்து யஸ்வந்த்பூருக்கு சென்றடையும். இது சனிக்கிழமைகளில் மட்டும் இயங்குகிறது. இது 02696 என்ற எண்ணில் இயக்கப்படுகிறது.
# ஜெய்ப்பூர் - யஷ்வந்த்பூர் பிரீமியம் தொடருந்து

## வழித்தடமும் நேரமும்

இது மூன்று நாட்கள் பயணித்து யஸ்வந்த்பூரைச் சென்றடைகிறது.  
| 1 | JP | ஜெய்ப்பூர் | 1 | - | 22:15 | - | 0 | 1 |
| --- | --- | --- | --- | --- | --- | --- | --- | --- |
| 2 | AII | அஜ்மீர் சந்திப்பு | 1 | 00:15 | 00:25 | 10:00 | 135 | 2 |
| 3 | ST | சூரத் | 1 | 13:55 | 14:00 | 5:00 | 900 | 2 |
| 4 | PUNE | புணே | 1 | 21:00 | 21:05 | 5:00 | 1302 | 2 |
| 5 | BAY | பெல்லாரி (பள்ளாரி) | 1 | 09:50 | 09:55 | 5:00 | 1994 | 3 |
| 6 | TK | துமக்கூர் | 1 | 16:40 | 16:42 | 2:00 | 2388 | 3 |
| 7 | YPR | யஸ்வந்த்பூர் | 1 | 17:55 | - | 2452 | 3 | } |
# பிஎன்பி பரிபாஸ்

**பிஎன்பி பரிபாஸ்** (*BNP Paribas*) என்பது பாரிசைத் தலைமையிடமாக கொண்ட பிரஞ்சு நாட்டு வங்கியும் நிதி சேவைகள் நிறுவனமும் ஆகும். இதன் உலக தலைமையகம் இலண்டனில் உள்ளது. இது 2000 ஆம் ஆண்டு பாங்க் நாஷ்னல் டி பாரிஸ் (BNP) மற்றும் பாரிபாஸ் ஆகியவற்றின் கூட்டு முயற்சியின் மூலம் உருவாக்கப்பட்டது. இது உலகின் மிகப் பெரிய வங்கிகளில் ஒன்றாகும். புளூம்பெர்க் மற்றும் ஃபோர்ப்ஸ் ஆகியவற்றின் மூலம் 2012ஆம் ஆண்டின் இதன் மொத்த சொத்துக்கள் அளவிடப்பட்டன. இந்த தகல்வகளின் அடிப்படையில், உலகின் மூன்றாவது பெரிய வங்கியாக தரவரிசையில் இடம் பிடித்தது.  
பிஎன்பி பரிபாஸ் நான்கு உள்நாட்டு சந்தைகளில் (பிரான்ஸ், இத்தாலி, பெல்ஜியம், மற்றும் லக்சம்பர்க்) இயங்குகின்றது. இது அமெரிக்கா, போலந்து, துருக்கி, உக்ரைன், மற்றும் வட ஆபிரிக்க நாடுகளில் குறிப்பிடத்தக்க சில்லறை செயல்பாடுகளையும், அதே போல் பெரிய அளவிலான முதலீட்டு வங்கி நடவடிக்கைகளை நியூயார்க், லண்டன், ஹாங்காங், மற்றும் சிங்கப்பூர் ஆகிய நகரங்களிலும் கொண்டுள்ளது.
# யஷ்வந்த்பூர்

**யஷ்வந்தபுரா** என்பது பெங்களூரின் வடமேற்குப் பகுதியில் இருக்கும் இடம். இங்கு தொழிற்சாலைகளும், குடியிருப்புகளும் உள்ளன. இதற்கு அருகில் மல்லேசுவரம். மத்திகரை ஆகிய இடங்கள் உள்ளன.
# யஷ்வந்த்பூர்

## போக்குவரத்து

- **பேருந்து**- பெங்களூர் மாநகர போக்குவரத்துக் கழகம் இயக்கும் பேருந்துகள் இங்கிருந்து பெங்களூரின் மற்ற பகுதிகளுக்கு சென்று வருகின்றன.  
- **தொடருந்து**- இங்கு யஸ்வந்தபூர் ரயில் நிலையம் அமைந்துள்ளது. இங்கிருந்து தில்லி, மும்பை, திருவனந்தபுரம், ஐதராபாத், இந்தோர், ஹவுரா, திப்ருகார் ஆகிய பகுதிகளுக்கு இரயில்கள் இயக்கப்படுகின்றன. பெங்களூர்-ஹுப்ளி வழித்தடத்தில் இயங்கும் இரயில்கள் நின்று செல்கின்றன. இந்தப் பகுதி பெங்களூரின் மெட்ரோ ரயில் திட்டத்திலும் இணைக்கப்பட்டுள்ளது.
# புபொப 32

**புபொப 32** *( NGC 32 )* எனப் புதிய பொதுப் பட்டியல் பொருட்களில் பெகாசசு விண்மீன் தொகுதியிலுள்ள ஜி 7 எனப் பெயரிடப்பட்டிருக்கும் மஞ்சள் குறுங் கோள் பட்டியலிடப்பட்டுள்ளது.
# புபொப 32

## கண்டுபிடிப்பு

புபொப 32 1861 ஆம் ஆண்டில் அக்டோபர் மாதம் 10ஆம் நாளன்று செருமன் வானியலாளரும் வான் இயற்பியல் அறிஞருமான சோகன் பிரெடெரிக்கு சூலியசுசிமிட் என்பவரால் கண்டறியப்பட்டதாக பதிவு செய்யப்பட்டுள்ளது.
# சாக் ரையன்: ஷேடோ ரெக்ருட்

**சாக் ரையன்: ஷேடோ ரெக்ருட்** இது 2014 ஆம் ஆண்டு திரைக்கு வந்த ஐக்கிய அமெரிக்க அதிரடி திகில் திரைப்படம் ஆகும். இந்த திரைப்படத்தை கென்னத் பிரனாக் என்பவர் இயக்கியுள்ளார். இந்த திரைப்படத்தில் கிறிஸ் பைன், கெவின் கோஸ்ட்னர், கென்னத் பிரனாக், கீரா நைட்லி உள்ளிட்ட பலர் நடித்துள்ளார்கள்.
# 2014 சார்க்கண்ட் சட்டமன்றத் தேர்தல்

**2014ஆம் ஆண்டிற்கான சார்க்கண்ட் சட்டமன்றத் தேர்தல்** 5 கட்டங்களாக நவம்பர் 25 முதல் டிசம்பர் 30 வரை நடைபெறும் என தேர்தல் ஆணையம் 2014, அக்டோபர் 25 அன்று அறிவித்தது. சம்மு காசுமீர் சட்டமன்ற தேர்தலும் இதனுடன் இணைந்து நடைபெறும். தற்போதுள்ள சட்டமன்றத்தின் பதவிக்காலம் 2015, சனவரி 03 அன்று முடிவடைகிறது. இத்தேர்தலில் 20,744,776 (2,07,44,776) மக்கள் 81 சட்டப்பேரவை உறுப்பினர்களை தேர்வு செய்வர். 81இல் 6 தொகுதிகள் தாழ்த்தப்பட்டவர்களுக்கு ஒதுக்கப்பட்டதாகும். 28 மலைவாழ் (பழங்குடியினர்) மக்களுக்கு ஒதுக்கப்பட்டதாகும். நிழற்பட அடையாள அட்டை வழங்கப்பட்ட வாக்காளர்கள் 99.06% ஆகும். 24,648 வாக்குச்சாவடிகள் அமைக்கப்பட்டுள்ளன. அனைத்து தொகுதிகளிலும் மின்னணு வாக்குப்பதிவு இயந்திரம் பயன்படுத்தப்படவுள்ளது. அனைத்து வாக்குப்பதிவு இயந்திரங்களிலும் யாருக்கும் வாக்கு செலுத்த விரும்பவில்லை என்ற விருப்பத் தேர்வும் உள்ளது. தேர்தல் முடிவு டிசம்பர் 23 அன்று வாக்குபதிவு எண்ணிக்கையன்றே அறிவிக்கப்படும். ஏழு தொகுதிகளில் மின்னணு வாக்குப்பதிவு இயந்திரத்துடன் தாள் (காகிதம்) மூலம் வாக்கு செலுத்தும் வசதியும் இருக்கும், அவை சாம்செட்பூர் கிழக்கு, சாம்செட்பூர் மேற்கு, போகாரோ, தன்பாத், ராஞ்சி, கைடா, கான்கே.
# 2014 சார்க்கண்ட் சட்டமன்றத் தேர்தல்

## வாக்குப்பதிவு

இத்தேர்தலின் வாக்குபதிவு 5 கட்டங்களாக நடைபெற்றது. அவை பின்வருமாறு:  
| நவம்பர், 25 | 13 | 61.92% |  |
| --- | --- | --- | --- |
| திசம்பர், 2 | 20 | 65.46% |  |
| டிசம்பர், 9 | 17 | 61% |  |
| திசம்பர், 14 | 15 | 61% |  |
| திசம்பர், 20 | 16 | 71% |  |
| மொத்தம் | 81 | 64% | } |
# 2014 சார்க்கண்ட் சட்டமன்றத் தேர்தல்

## தேர்தல் அட்டவணை

| தேர்தல் நிகழ்வு | முதல் கட்டம் | இரண்டாம் கட்டம் | மூன்றாம் கட்டம் | நான்காம் கட்டம் | ஐந்தாம் கட்டம் |  |
| --- | --- | --- | --- | --- | --- | --- |
| வேட்புமனு அளிக்கும் நாள் | அக்டோபர் 29 | நவம்பர் 07 | நவம்பர் 14 | நவம்பர் 19 | நவம்பர் 26 |  |
| வேட்புமனு அளிக்க இறுதி நாள் | நவம்பர் 05 | நவம்பர் 14 | நவம்பர் 21 | நவம்பர் 26 | திசம்பர் 03 |  |
| வேட்புமனுக்கள் ஆராய்தல் | நவம்பர் 07 | நவம்பர் 15 | நவம்பர் 22 | நவம்பர் 27 | திசம்பர் 04 |  |
| வேட்புமனுக்களை
விலக்கிக்கொள்ள இறுதி நாள் | நவம்பர் 10 | நவம்பர் 17 | நவம்பர் 24 | நவம்பர் 29 | திசம்பர் 06 |  |
| வாக்குபதிவு நாள் | நவம்பர் 25 | திசம்பர் 02 | டிசம்பர் 09 | திசம்பர் 14 | திசம்பர் 20 |  |
| வாக்குகளை எண்ணும் நாள் | டிசம்பர் 23 | திசம்பர் 23 | திசம்பர் 23 | திசம்பர் 23 | திசம்பர் 23 | } |
# 2014 சார்க்கண்ட் சட்டமன்றத் தேர்தல்

## தேர்தல் முடிவுகள்

| கட்சி | கொடி | பெற்றுள்ள இடங்கள் | முன்னர் பெற்ற இடங்கள் | +/– |
| --- | --- | --- | --- | --- |
| சார்கண்ட் முக்தி மோர்ச்சா | 19 | 18 | +1 |  |
| சார்கண்ட் விகாசு மோர்சா (பிரசாடான்டிரிக்) | 8 | 11 | -3 |  |
| இந்திய தேசிய காங்கிரசு | 6 | 14 | -8 |  |
| பாரதிய ஜனதா கட்சி | 37 | 18 | +19 |  |
| அனைத்து சார்க்கண்ட் மாணவர்கள் சங்கம் | 5 | 5 | 0 |  |
| இந்திய பொதுவுடமைக் கட்சி (மார்க்சிய லெனிசிசுட்) (விடுதலை) | 1 | 1 | 0 |  |
| இராச்டிரிய ஜனதா தளம் | 0 | 5 | -5 |  |
| ஜெய் பாரத் சமதா கட்சி | 1 | 1 | 0 |  |
| சார்க்கண்ட் கட்சி | 1 | 1 | 0 |  |
| ஒருங்கிணைந்த மார்க்சியம் | 1 | 1 | 0 |  |
| பகுஜன் சமாஜ் கட்சி | 1 | 0 | +1 |  |
| நவ்ஜவான் சங்கராச மோர்சா | 1 | 0 | +1 |  |
| ஐக்கிய ஜனதா தளம் | 0 | 2 | -2 |  |
| இராச்டிரிய கல்யாண் பக்சா | 0 | 1 | -1 |  |
| சார்கண்ட் ஜனதிகர் மன்ஞ் | 0 | 1 | -1 |  |
| கட்சி சார்பற்றவர்கள் (சுயேட்சைகள்) | 0 | 2 | -2 |  |
| மூலம்: Electoral Commission of India | } |  |  |  |  
பாசகவானது அனைத்து சார்க்க்ண்ட் மாணவர்கள் சங்கத்தோடு மட்டும் கூட்டணி வைத்து இத்தேர்தலை சந்தித்தது. சார்க்கண்டின் முதல் முதல்வர் பாபுலால் மாரன்டி தன்வார் (Dhanwar) தொகுதியில் இந்திய பொதுவுடமைக் கட்சி (மார்க்சிய லெனிசிசுட்) (விடுதலை) வேட்பாளரிடமும் கிரிதா (Giridih) தொகுதியில் பாசக வேட்பாளரிடமும் தோற்றார். வெளியேறும் முதல்வர் ஏமந்து சோரன் தும்கா & பர்கட் (Dumka and Barhait) என்று இரு தொகுதிகளில் போட்டியிட்டதில் ஒன்றில் மட்டும் வென்றார். இரண்டாவது முதல்வர் அர்சுன் முண்டே கர்சவா (Kharsawa) தொகுதியில் சார்கண்ட் முக்தி மோர்ச்சா வேட்பாளரிடம் தோற்றார். சார்கண்ட் முக்தி மோர்ச்சா தலைவர் சிபு சோரன் போட்டியிடவில்லை. மாநிலத்தின் நான்காவது முதல்வர் கட்சி சாராத ஒருவரான மது கோடா மஞ்கோ (Majhgao) தொகுதியில் சார்கண்ட் முக்தி மோர்ச்சா வேட்பாளரிடம் தோற்றார். மது கோடாவின் மனைவி கீதா கோடா ஜெய் பாரத் சமதா கட்சி சார்பாக சம்சேத்பூர் தொகுதியில் போட்டியிட்டு சார்கண்ட் முக்தி மோர்ச்சா வேட்பாளரை தோற்கடித்து வென்றார்.
# 2014 சார்க்கண்ட் சட்டமன்றத் தேர்தல்

## வாக்குகள் விழுக்காடு

3% மேல் பெற்ற கட்சிகளின் விபரம்.  
| கட்சி | வாக்குகள் % | பெற்ற வாக்குகள் |  |
| --- | --- | --- | --- |
| பாசக | 31.3% | 43,34,815 |  |
| சார்க்கண்ட் முக்தி மோர்சா | 20.4% | 28,32,727 |  |
| இந்திய தேசிய காங்கிரசு | 10.5% | 14,50,661 |  |
| சார்கண்ட் விகாசு மோர்சா | 10 % | 13,85,082 |  |
| கட்சி சாராதவர்கள் (சுயேச்சை) | 6.7% | 9,28,182 |  |
| அனைத்து சார்கண்ட் மாணவர்கள் சங்கம் | 3.7 % | 5,10,277 |  |
| இராச்டிரிய ஜனதா தளம் | 3.1% | 4,33,135 | } |
# 2014 சார்க்கண்ட் சட்டமன்றத் தேர்தல்

## முதல்வர்

சார்க்கண்ட் மாநிலத்தின் பாசக தலைவராக ரகுபார் தாசை பாசக நாடாளுமன்ற குழு தேர்வு செய்துள்ளது. சம்சேத்பூர் கிழக்கு தொகுதியில் 70,000 வாக்குகள் வேறுபாட்டில் வென்ற ரகுபார் தாசு சார்க்கண்டின் பத்தாவது முதல்வராக ஞாயிற்றுக்கிழமை பதவியேற்றுக்கொண்டார்.. சார்க்கண்டின் பழங்குடியினர் அல்லாத முதல் முதல்வர் இவராவார் பாசகவும் அனைத்து சார்க்கண்ட் மாணவர்கள் சங்கமும் இத்தேர்தலில் கூட்டணி வைத்திருந்தனர். பாசகவின் 37 உறுப்பினர்களுடன் அனைத்து சார்க்கண்ட் மாணவர்கள் சங்கத்தின் ஐந்து உறுப்பினர்களும் சேர்ந்து இக்கூட்டணி பெரும்பான்மைக்கான 41 இடங்களுக்கு மேல் ஒரு உறுப்பினரை கொண்டுள்ளது.
# அபிசேக் ரகுராம்

**அபிசேக் ரகுராம்** (பிறப்பு: 1985) இந்திய கருநாடக இசைப் பாடகர் ஆவார்.
# அபிசேக் ரகுராம்

## வாழ்க்கை

அபிசேக் கருநாடக இசைக்கலைஞர்களின் குடும்பத்தில் பிறந்தவர். புகழ்பெற்ற மிருதங்க கலைஞர் சங்கீத கலாநிதி பாலக்காடு ஆர். ரகுவின் பேரனாவார். இவரது தாயார் வயலின் கலைஞர் லால்குடி செயராமனின் உறவினராவார். வீணைக் கலைஞர் ஜெயந்தி குமரேஷ் இவரது தாயாரின் உடன்பிறப்பாவார். தமது இளவயதிலேயே மிருதங்கத்தையும் கஞ்சிராவையும் கற்கத் துவங்கினார். பின்னாளில் செம்மங்குடி மரபைச் சார்ந்த பி. எஸ். நாராயணசாமியிடம் வாய்ப்பாட்டுக் கற்றுக் கொள்ளலானார்.  
தமது ஏழாம் அகவையில், *மழலை மேதை* என்ற போட்டியில் மிருதங்க வாசிப்பிற்காக தங்கப் பதக்கம் பெற்றார். 1996இல் எஸ். பாலச்சந்தர் அறக்கட்டளை நடத்திய *பல்லவி* பாட்டுப்போட்டியில் முதல் பரிசு பெற்றார். 2013இல் மியூசிக் அகாதெமியில் நடத்திய இவரது கச்சேரி இசை விமரிசகர்களிடையே நல்ல வரவேற்பைப் பெற்றது.
# அபிசேக் ரகுராம்

## விருதுகள்

- சங்கீத நாடக அகாதெமியின் உசுத்தாது பிசுமில்லா கான் யுவ புரசுக்கார், 2013
# அபிசேக் ரகுராம்

## வெளியிணைப்புகள்

- *Learning from the best* - அபிசேக் அளித்த செவ்வி
# வியன்னா ஆட்டம், வூர்சுபர்கர் பொறி

சதுரங்க ஆட்டத்தில், **வூர்சுபர்கர் பொறி** (*Würzburger Trap*) உத்தி வியன்னா பலியாட்டம் என்ற திறப்பாட்டத்தில் விளையாடப்பட்டது. செருமன் நாட்டு வங்கியாளர் மேக்சு வூர்சுபர்கர் கிட்டத்தட்ட 1930 ஆம் ஆண்டில் இப்பொறி உத்தியைக் கண்டறிந்தார் என்ற காரணத்தால் இவ்வுத்திக்கு அவர் பெயரே சூட்டப்பட்டுள்ளது.  
**1. e4 e5**  
**2. Nc3 Nf6**  
**3. f4**  
:வெள்ளை நிற ஆட்டக்காரர் வியன்னா பலியாட்டத் திறப்பை ஆடுகிறார்.  
**3... d5**  
:சரியான பதிலாட்டமாக இந்த நகர்வைக் கருதுகிறார்.  
**4. fxe5 Nxe4**  
:வெள்ளை ஆட்டக்காரருக்கு வேறுசில நகர்த்தல்களுடன் தொடங்கவும் வாய்ப்பு உள்ளன. 5.Qf3 ( சுடெய்ன்சு ) மற்றும் 5.Nf3, ஆனால் இவற்றால் எந்தவிதமான சாதகமும் இவருக்கு ஏற்படுவதில்லை.  
** 5. d3 Qh4+?**  
:பொறியில் சிக்குவதற்கான நகர்வு ஆரம்பமாகிறது. கருப்பு நிறக் காய்களுடன் ஆடுபவருக்கு வேறு சில நகர்வு வாய்ப்புகளும் இருக்கின்றன. 5...Bb4 and 5...Nxc3  
**6. g3 Nxg3**  
**7. Nf3 Qh5**  
**8. Nxd5 Bg4**  
:8 Nxd5 Nxh1?  
:9 Nxc7+ Kd8  
:10.Nxa8  
என்ற நகர்வுகள் வெள்ளை நிறக் காய்களுடன் ஆடுபவருக்கு சாதகமான நிலையை உருவாக்குகின்றன. 10.Nxc7+ Kd7 (10...Kd8 11.Nxa8 Nc6 12.d4 Bxf3 13.Qxf3 Qxf3 14.Bxf3 Nxd4 15.Bg5+ Be7 16.Rd1+−; Larsen).  
**9... Bxf3 10. Nxh5 Bxd1 11. hxg3 Bxc2?**  
:கருப்புக் காய்களுடன் ஆடுபவர் ஒரு சிப்பாய்க்கு ஆசைப்பட்டு தன் மந்திரியை இழக்கிறார்.  
**12. b3** (படம் பார்க்கவும்)  
:கருப்பு ஆட்டக்காரரின் மந்திரி c2 சதுரத்தில் வலையில் சிக்குகிறார். வெள்ளை ஆட்டக்காரர் அடுத்த நகர்வாக ராசாவை d2 சதுரத்திற்கு நகர்த்தி அதைத் தாக்குகிறார்.
# எதிரியில்லாச் சிப்பாய்

சதுரங்கத்தில், **எதிரியில்லாச் சிப்பாய்** (Passed pawn) என்பது, எட்டாவது வரிசையை அடைவதற்கு எதிராக, அதைத் தடுத்து நிறுத்த எதிராளியின் சிப்பாய் இல்லாத சிப்பாய் ஆகும். எ.கா. இது இருக்கும் செங்குத்து வரிசையிலோ அல்லது அதற்கு அருகேயுள்ள வரிசைகளிலோ எதிராளியின் சிப்பாய் இருக்காது. எதிரியின் மற்றைய காய்களாலேயே இந்தச் சிப்பாய்களின் நிலை உயர்வை தடுக்கமுடியும் என்பதால் எதிரியில்லாச் சிப்பாய்கள் பயனுடையவை.  
வலது பக்கம் உள்ள படத்தில், b5, c4, மற்றும் e5 என்பன எதிரியில்லாச் சிப்பாய்கள். d4 இலுள்ள கருப்பினது சிப்பாயும் எதிரியில்லாச் சிப்பாய். கருப்பு fxg4 விளையாடினால், கருப்புக்கும் g4 இல் ஒரு எதிரியில்லாச் சிப்பாய் இருக்கும். வெள்ளைக்கு f4 இல் எதிரியில்லாச் சிப்பாய் இருக்கும்.
# எதிரியில்லாச் சிப்பாய்

## பாதுகாக்கப்பட்ட எதிரியில்லாச் சிப்பாய்

தனது சிப்பாய்களால் பாதுகாக்கபடும் எதிரியில்லச் சிப்பையானது *பாதுகாக்கப்பட்ட எதிரியில்லாச் சிப்பாய்* எனப்படும். இந்தக் கட்டுரையின் முதல் படத்தில், e மற்றும் d ஆகிய செங்குத்து வரிசையிலுள்ள சிப்பாய்கள் பாதுகாக்கப்பட்ட எதிரியில்லாச் சிப்பாய்கள். இரண்டு அல்லது இரண்டுக்கு மேற்பட்ட சிப்பாய்கள் அருகருகே உள்ள செங்குத்து வரிசைகளில் இருந்தால் அவை *இணைக்கப்பட்ட எதிரியில்லாச் சிப்பாய்கள்* (பார்க்க: இணைக்கப்பட்ட சிப்பாய்கள் என அழைக்கப்படுவதுடன் இவை பலம் மிகுந்தவை. மேலே உள்ள படத்தில், வெள்ளியின் b மற்றும் c சிப்பாய்கள் இணைக்கப்பட்ட எதிரியில்லாச் சிப்பாய்கள்.  
சில வேளைகளில், மந்திரி அல்லது குதிரையை பலியிட்டு சிப்பாய் எட்டாவது வரிசையை அடைந்து நிலை உயர்வடைய வழியை ஏற்படுத்துவர். வலது பக்கத்திலுள்ள எடுத்துக்காட்டில் (போத்துவினிக்கு-காப்பிலாங்கா, 1938), e6 கட்டத்திலுள்ள எதிரியில்லாச் சிப்பாயை நிலை உயர்வடையச்செய்ய தடையாக நிற்கும் கருப்பு இராணியை நீக்க, வெள்ளை **30. Ba3! Qxa3 31. Nh5+! gxh5 32. Qg5+ Kf8 33. Qxf6+** விளையாடி e வரிசையிலுள்ள சிப்பாயின் நிலை உயர்விற்கு உத்தரவாதம் அளிக்கிறது. எதிரியில்லாச் சிப்பாயின் பெறுமதி, பலியிடப்பட்ட மந்திரி மற்றும் குதிரையின் பெறுமதியை விட அதிகமாகும் ஏனென்றால் அந்தப் பலியாட்டம் மூலம் e கட்டச் சிப்பாயின் நிலை உயர்வுக்கு தடையாயிருந்த கருப்பு இராணி மற்றும் குதிரையை நீக்கமுடிந்தது. e-சிப்பாயின் நிலை உயர்வைத் தடுக்க கருப்பு இராணி மற்றும் குதிரை இருந்தன, அவை ஒருமுறை வெளியேறியவுடன் e-சிப்பாய்க்கு நிலை உயர்வடைய தடை இல்லை ஏனென்றால் கருப்பு சிப்பாய்களால் அதைத் தடுத்து உதவ முடியாது. ஒருவேளை ஏழாவது கிடை வரிசையில் ஒரு கருப்பு சிப்பாய் இருந்திருந்தால் அது e-சிப்பாயின் நிலை உயர்வுக்கு பெரும் சவாலாக இருந்திருக்கும், வெள்ளை சிப்பாயின் நகர்வை நிறுத்தியிருக்கும்.
<div></div>
# பி. கிருஷ்ணப் பிள்ளை

**பி. கிருஷ்ணப் பிள்ளை** ( மலையாளம்: പി. കൃഷ്ണപിള്ള, : 1906, வைக்கம், கோட்டயம் &ndash; ஆகத்து 19, 1948 , முஹம்மா, ஆலப்புழா) கேரளத்தின் பொதுவுடமையாளரும் கவிஞரும் ஆவார். கேரளத்தில் பொதுவுடைமை இயக்கத்தை நிறுவியவர் என்றும் கேரளாவின் முதல் பொதுவுடமையாளர் என்றும் போற்றப்படுகிறார்.
# பி. கிருஷ்ணப் பிள்ளை

## இளமைக் காலம்

கிருஷ்ணப்பிள்ளை வைக்கத்தில் கீழ்-நடுத்தரக் குடும்பமொன்றில் நாராயணன் நாயருக்கும் பார்வதியம்மாவிற்கும் மகனாகப் பிறந்தார். இளம் வயதிலேயே தனது இரு பெற்றோர்களையும் இழந்த கிருஷ்ணப்பிள்ளை ஐந்தாம் நிலையில் (தற்கால பத்தாம் வகுப்பு) பள்ளிக்கல்வியை விட வேண்டியதாயிற்று. 1920இல் தமது இல்லத்திலிருந்து வெளியேறி இந்தியத் துணைக்கண்டத்தின் வடபகுதியில் பல்வேறு இடங்களுக்குச் சென்றார்.
# பி. கிருஷ்ணப் பிள்ளை

## அரசியல்/சமூக இயக்கங்கள்

இரண்டாண்டுகள் கழித்து ஊர் திரும்பியபோது கேரளாவில் சமூகக் குமுறல் நிலவுவதைக் கண்டார். தொடர்ந்து பல மக்கள் இயக்கங்களில் பங்கு பற்றினார். 1924இல் நடந்த வைக்கம் போராட்டத்திலும் 1930இல் கோழிக்கோடு முதல் பையனூர் வரை உப்புச் சத்தியாக்கிரக நடையிலும் பங்கேற்றார். 1931இல் குருவாயூர் கோவில் மணியை அடித்த முதல் நம்பூதிரி பிராமணர் அல்லாதவராக இருந்தார்.  
கிருஷ்ணப்பிள்ளை தமது அரசியல் வாழ்வை இந்திய தேசிய காங்கிரசு உறுப்பினராகவும் காந்தியவாதியாகவும் துவக்கினார். மெதுவாக இடதுசார் சிந்தனைகளுக்கு ஆட்பட்டார். 1934இல் காங்கிரசு சோசலிச கட்சி மும்பையில் நிறுவப்பட்டபோது அக்கட்சியின் கேரளச் செயலாளராக நியமிக்கப்பட்டார்.  
தமது அரசியற் செயற்பாடுகளை மலபார் பகுதியில் குவியப்படுத்தியிருந்த பிள்ளை 1936இல் கொச்சி, திருவிதாங்கூர் அரசுப்பகுதிகளுக்குச் சென்றார். 1938இல் தற்போது புகழ்பெற்ற ஆலப்புழா தொழிலாளர் வேலைநிறுத்தத்தை ஒருங்கமைத்தார். பெரும் வெற்றி பெற்ற இப்போராட்டமே 1946இல் புன்னப்பரா-வயலார் போராட்டத்திற்கும் திருவிதாங்கூரில் சி. பி. இராமசாமி ஐயரின் வீழ்ச்சிக்கும் தூண்டலாக அமைந்தது.  
கிருஷ்ணப்பிள்ளையின் அயராத உழைப்பால் காங்கிரசு சோசலிச கட்சியின் மலபார் கிளையை இந்தியப் பொதுவுடமைக் கட்சியின் கேரளக் கிளையாக மாற்றினார். சனவரி 26, 1940இல் முறையாக கேரளத்தில் இந்தியப் பொதுவுடமைக் கட்சி நிறுவப்பட்டது. 1948இல் கொல்கத்தா தீர்மானத்தின்படி இந்திய அரசுக்கு எதிராக ஆயுதப் போராட்டம் நடத்த இந்தியப் பொதுவுடமைக் கட்சி முயன்றபோது அதற்கு தடை விதிக்கப்பட்டது; அதனால் கிருஷ்ணப்பிள்ளை உள்ளிட்ட அக்கட்சியின் தலைவர்கள் தலைமறைவாக இருக்க வேண்டி வந்தது.
# பி. கிருஷ்ணப் பிள்ளை

## இறப்பு

முஹம்மாவில் ஒரு தொழிலாளியின் குடிசையில் ஒளிந்துகொண்டிருந்த போது பாம்பு கடித்து இறந்தார்.
# பி. கிருஷ்ணப் பிள்ளை

## பரவலர் பண்பாட்டில்

2014 ஆம் ஆண்டு வெளியான வசந்தத்தின்றெ கனல்வழிகளில் திரைப்படத்தில் கிருஷ்ணப் பிள்ளை பாத்திரத்தில் சமுத்திரக்கனி நடித்தார்.
# வார்ப்புரு:Algebraic notation/doc

This template is used in WikiProject Chess articles containing chess moves written in algebraic notation. It generates a to alert the reader to the fact, and provides a link to Algebraic notation. The tag comes in three flavors:  
To place ****, specify: <code></code> or <code></code>  
To place ****, specify: <code></code>  
To place **adjacent to the TOC**, specify: <code></code> or <code></code> or <code></code>  
To place ****, specify: <code></code> or <code></code>  
To place ****, specify: <code></code>  
To place ****, specify: <code></code> or <code></code>  
To place ****, specify: <code></code>  
Tips:
- Avoid using an article-level tag in a biography article. (It detracts from the lede image.) Use a section-level tag(s), or diagram-level tag(s), instead.
- Try to place section-level tags nearest where they're needed. (For example, if a section is long and chess moves appear only in a later subsection, use the tag in the subsection.)
- Unlike the other options, <code>pos=tocleft</code> and <code>pos=toc</code> and <code>pos=TOC</code> generate the template sequence: <blockquote>  
</blockquote>... so it won't always work as desired when a competing image exists to the ****. (In that case, to achieve the same result, don't use <code>pos=tocleft</code> or <code>pos=toc</code> or <code>pos=TOC</code>; instead specify the above template sequence, and "sandwich-in" the troublesome image.)  
<includeonly>  
</includeonly>
# வார்ப்புரு:Clear left/doc

Produces:
# வார்ப்புரு:Clear left/doc

## Usage

: Makes leftward-clinging content appear below preceding leftward-clinging material. Text will likely be flowing on side.  
Example usage: see the botched reference section display in Sarcophaga africa before adding the template, and the references display after adding the template.